Ακολουθήστε ένα υγιεινό τρόπο ζωής.
Η υπερβολική κατανάλωση αλκοόλ, το κάπνισμα και το έντονο άγχος καταστέλλουν το ανοσοποιητικό σύστημα και ο οργανισμός καθίσταται πιο επιρρεπής στις λοιμώξεις.
Η λήψη αντιβίωσης για το μικρόβιο των χλαμυδίων είναι απαραίτητη μετά από κάθε γυναικολογική επέμβαση. Η χρήση αντιβιοτικών ενδείκνυται να ξεκινάει 24 ώρες πριν την επέμβαση και να συνεχίζεται τουλάχιστον για 7 ημέρες. Είναι πολύ λίγα τα αντιβιοτικά που προστατεύουν εναντίον των χλαμυδίων, μεταξύ των οποίων η τετρακυκλίνη, η ερυθρομυκίνη και τα παράγωγα αυτών. Αντιβιοτικά ευρείας χρήσης όπως οι πενικιλίνες και οι κεφαλοσπορίνες δεν καλύπτουν αυτές τις περιπτώσεις που αποτελούν το πιο συχνό αίτιο πυελικής φλεγμονής.